open-index/open-wikipedia-markdown huggingface dataset:
რენო დე შატიიონი

**რენო დე შატიიონი** (; გ. 4 ივლისი, 1187) — ანტიოქიის მეფის უმცროსი შვილი, რომელმაც შატიიონის ციხესიმაგრე მდიდარი ქვრივის ცოლად მოყვანის გზით ჩაიგდო ხელში. აქტიურად მონაწილეობდა ჯვაროსნულ ლაშქრობებში და საკმაო წარმატებასაც აღწევდა მანამ, სანამ არ გადაწყვიტა შეჭრილიყო ქრისტიანებით დასახლებულ კვიპროსზე. მან გაქურდა და ააოხრა კვიპროსი და მხოლოდ ბიზანტიის იმპერატორის თხოვნის შემდეგ დატოვა იგი. აღსანიშნავია, რომ მან მოიხმო იქ მყოფი ყველა სასულიერო პირი და ცხვირები დააჭრა. ამგვარი მოქცევა რენოს ყოველდღიური ცხოვრების წესი იყო. როდესაც ამ ბარბაროსობის შესახებ იერუსალიმის მეფე ბოლდუინ IV-მ შეიტყო, მან რენო ციხეში გამოკეტა, 16 წლის შემდეგ კი იერუსალიმის მომდევნო მეფემ გი დე ლუზინიანმა გაათავისუფლა. რენომ ისევ მდიდარ ქვრივზე ქორწინებით ჩაიგდო ხელში კერაკის ძლევამოსილი ციხესიმაგრე. ამის შემდეგ მან დააყაჩაღა ქარავანი, სადაც სულთან სალადინის და იყო. მან სამი დღის გაუპატიურების შემდეგ მოკლა სალადინის და, ხოლო შემდეგ უარი უთხრა სალადინს მისი დის სხეულის გადაცემაზე. სალადინმა ყურანზე დაიფიცა რომ თავისი ხელით მოკლავდა რენოს და შეასრულა თავისი დანაპირები, როდესაც ტყვედ ჩაიგდო იგი.[251x251px|მარცხნივ|მინი|რენო დე შატიიონი, კადრი ფილმიდან „[ზეციური სამეფო“.]]
## ლიტერატურა 
* 
* 

კატეგორია:ფრანგი რაინდები
კატეგორია:გარდაცვლილი 1187
კატეგორია:გარდაცვლილი 4 ივლისი
კატეგორია:ანტიოქიის მთავრები
კატეგორია:ტრანსიორდანიის ლორდები
ჟურუა

[310px|მინიატიურა|ჟურუა ქალაქ [კრუზეირუ-დუ-სული|კრუზეირუ-დუ-სულთან]]
**ჟურუა** () — მდინარე სამხრეთ ამერიკაში, პერუსა და ბრაზილიაში, ამაზონის მარჯვენა შენაკადი. სიგრძე 3280 კილომეტრი. სათავეს იღებს პერუს ანდების მთისწინეთში. უმთავრესად მიედინება ამაზონის დაბლობზე. საზრდოობს წვიმის წყლით. წყალუხვია იანვრიდან ივნისამდე, წყალმცირეა აგვისტო-ოქტომბერში. წყლის საშუალო ხარჯი დაახლოებით 6000 მ3/წმ. სანაოსნოა ქალაქ კრუზეირუ-დუ-სულიდან.

## ლიტერატურა
კატეგორია:ბრაზილიის მდინარეები
კატეგორია:პერუს მდინარეები
მერსინი

**მერსინი** () — ქალაქი სამხრეთ თურქეთში, მერსინის პროვინციის ადმინისტრაციული ცენტრი. მოსახლეობის 20 % ქურთია. 2002 წლამდე ერქვა* იჩელი*.

## იუმუქტეფეს ნამოსახლარი
ქალაქში 1937-1939 და 1946-1947 წლებში გათხარეს (ხელმძღვანელი ინგლისელი არქეოლოგი ჯ. გარსტინგი) ძვ. წ. VII-II ათასწლეულის ნამოსახლარი. კულტურული ფენის სიქეა 25 მ. უძველესი ფენები განეკუთვნება კილიკიის ნეოლითური კულტურა|სირია-კილიკიის ნეოლითურ კულტურას. ენეოლითური ხანის მოხატულ კერამიკას ეტყობა მესოპოტამიის კულტურის ძლიერი გავლენა. ძვ. წ. IV ათასწლეულში მერსინში გაბატონებული იყო ანატოლიური კულტურის შავპრიალა კერამიკა. მერსინში აღმოჩენილია ძვ. წ. III ათასწლეულის დასასრულის სირიულ-კლიკიური მოხატული კერამიკის და ძვ. წ. II ათასწლეულის II ნახევრის ანატოლიური კულტურის მასალა.

## ლიტერატურა 
* Blue Guide, Turkey, The Aegean and Mediterranean Coasts (ISBN 0-393-30489-2), pp.&nbsp;556–557.
* Blood-Dark Track: A Family History (Granta Books) by Joseph O'Neill, contains a detailed and evocative history of the city, viewed from the perspective of a Christian Syrian family long resident in Mersin.
* Richard Talbert, Barrington Atlas of the Greek and Roman World, (ISBN 0-691-03169-X), p.&nbsp;66

## რესურსები ინტერნეტში 
* Princeton Encyclopedia of Classical Sites
* Catholic Encyclopedia "Zephyrium"

## სქოლიო 
კატეგორია:თურქეთის ქალაქები
ჟუან II (პორტუგალია)

**ჟუან II** ( დ. 3 მაისი, 1455, ლისაბონი, პორტუგალია — გ. 25 ოქტომბერი, 1495 ალვორი) — პორტუგალიის მეფე 1481–1495  წლებში  ავისის დინასტიიდან, აფონსუ V-ის შვილი. შეზღუდა მსხვილი ფეოდალური მიწათმფლობელობა და ფეოდალური იურისდიქცია. იყო „ზღვისიქითა“ ქვეყნებში აქტიური ექსპანსიის მომხრე. ხელი შეუწყო ბართოლომეუ დიაშის ექსპედიციის მოწყობას; 1494 წელს მისი ინიციატივით დაიდო ტორდესილასის ხელშეკრულება. 

## ლიტერატურა
* Boxer, Charles R. From Lisbon to Goa, 1500–1750 (1991)
* Boxer, Charles R. The Portuguese Seaborne Empire 1415–1825
* Mira, Manuel S. Forgotten Portuguese: The Melungeons and the Portuguese Making of America (1998)
* Duffy, James Portuguese Africa (1968)
* Bodian, Mirian Hebrews of the Portuguese Nation (1997)

კატეგორია:პორტუგალიის მეფეები
კატეგორია:დაბადებული 3 მაისი
კატეგორია:დაბადებული 1455
კატეგორია:გარდაცვლილი 25 ოქტომბერი
კატეგორია:გარდაცვლილი 1495
კატეგორია:ლისაბონში დაბადებულები
Vigil in a Wilderness of Mirrors

***Vigil in a Wilderness of Mirrors*** () — მუსიკოს და ვოკალისტ ფიშის პირველი სოლო-ალბომი, გამოცემული 1990 წელს, მისი ჯგუფ Marillionდან წასვლის შემდეგ. ალბომი დასრულებული იქნა 1989 წლის ივნისში, მაგრამ კომპანიამ EMI მისი გამოსვლა გადადო Marillion-ის ახალი ალბომის *Seasons End* გამოცემის გამო (1989). მიუხედავად ამისა, სიმღერა „State of Mind“ გამოვიდა სინგლის სახით, 1989 წლის 16 ოქტომბერს.

## ჩარტები
ეს არის ფიშის ერთადერთი ალბომი, რომელიც გამოსცა ლეიბლმა EMI და ერთადერთი მის კარიერაში, რომელიც კომერციულად დიდი წარმატებით სარგებლობდა. 1990 წლის თებერვალში ალბომი მოხვდა ბრიტანეთის ჩარტის #5 ადგილზე. სინგლები  (State of Mind, Big Wedge. Gentleman's Excuse Me) ჩარტში #32 პოზიციას არ გასცდნენ.

## ჩაწერა
ალბომი იწერებოდა სტუდიაში Townhouse (ლონდონი), 1989 წლის პირველ ნახევარში. მისი პროდიუსერია ჯონ კელი.

## ყდა
ალბომის გარეკანის დიზაინი ეკუთვნის მარკ უილკინსონს, რომელიც მუშაობდა მანამდე გამოცემულ Marillion-ის ალბომებსა და სინგლებზე.

გარეკანის წინა ნაწილზე გამოსახულია ორიგინალური ნახატის მხოლოდ ერთი ფრაგმენტი, რომელზეც შეიმჩნევა მინიშნებები ალბომის ტექსტებზე და მხოლოდ ფიშისა და Marillion-ის მოყვარულთათვის განკუთვნილი დეტალები (ასეთებია Marillion-ის წევრი მარკ კელი და მენეჯერი ჯონ ერნისონი). ცენტრალური ელემენტია ბორცვი, რომელზეც პოსტ-აპოკალიფტურ სტილში წარდგენილი ნაგავსაყრელი მოწყობილი. ბორცვზე დგას წყვილი ფსევდო-აღმოსავლურ კოსტუმებში. ისინი ჭოგრიტით შორს იხედებიან. მამაკაცის მოსასხამი შოტლანდიას აღნიშნავს. წინა და უკანა გარეკანზე გამოსახულია მხოლოდ ზედა და ქვედა ბორცვებზე მდგარი წყვილები. ტელევიზორისა და Amiga 500-ის მოდელის კომპიუტერის ეკრანებზე გამოტანილია ფიშის სახეები. დიდ ვერსიაზე, რომელიც შიდა ბუკლეტზეა წარმოდგენილი, მათ ენაცვლება ჟან ოგიუსტ დომინიკ ენგრის „ოქროს საუკუნე“.

## ტექსტები
მიუხედავად იმისა, რომ Vigil in a Wilderness of Mirrors არ არის კონცეპტუალური ალბომი, მასში ხშირად გამოიყენება ბორცვი, როგორც სიხარბისა და მომხმარებლობის სიმბოლო.

## სიმღერების სია
# Vigil (დიკი/სიმონდსი) - 8:43
# Big Wedge (დიკი/სიმონდსი) - 5:19
# State of Mind (დიკი/სიმონდსი/ლინდსი) - 4:42
# The Company (დიკი/სიმონდსი) - 4:04
# A Gentleman's Excuse Me (დიკი/სიმონდსი) - 4:15
# The Voyeur (I Like To Watch) (დიკი/სიმონდსი) - 4:42
# Family Business (დიკი/სიმონდსი/ლინდსი) - 5:14
# View From The Hill (დიკი/ჯერსი) - 6:38
# Cliché (დიკი/სიმონდსი/ლინდსი) - 7:01

### დამატებითი სიმღერები (რემასტერი) 
# Jack And Jill (დიკი/სიმონდსი) – 4:28 (B-გვერდი სინგლიდან *Big Wedge*)
# Internal Exile [1989 წლის ვერსია] (დიკი/სიმონდსი) – 4:51
# The Company [დემო] (დიკი/სიმონდსი) – 4:30 
# A Gentleman's Excuse Me [დემო] (დიკი/სიმონდსი) – 3:54 
# Whiplash (დიკი/სიმონდსი) – 4:25 (B-გვერდი სინგლიდან ''A Gentleman's Excuse Me'')

## სქოლიო 
კატეგორია:ფიშის ალბომები
კატეგორია:1990 წლის სადებიუტო ალბომები
კატეგორია:EMI Records-ის ალბომები
კატეგორია:ალბომები ჯონ კელის პროდიუსერობით
ამურის ოლქი

**ამურის ოლქი** — ოლქი რუსეთში, მდებარეობს მდინარეების ამურისა და ზეას აუზში. ოლქს ესაზღვრება ჩრდილოეთით იაკუტია, აღმოსავლეთით - ხაბაროვსკის მხარე, სამხრეთით - ჩინეთი და დასავლეთით იმიერბაიკალეთის მხარე.
* ოლქი შეიქმნა 1932 წლის 20 ოქტომბერს.
* ფართობი - 363 700 კმ².
* მოსახლეობა - 869,6 ათასი მცხოვრები (2008), სიმჭიდროევე - 2,4, ქალაქის მოსახლეობის წილი - 65,5 %.
* ადმინისტრაციული ცენტრი - ქალაქი ბლაგოვეშჩენსკი დაარსდა 1856 წელს.

## მოსახლეობა 
2002 წლის აღწერის მიხედვით ოლქში ცხოვრობდა 902 ათ. კაცი.
* რუსები – 831 004 კაცი (92,04 %)
* უკრაინელები – 31 475 კაცი (3,5 %)
* ბელარუსები – 7827 კაცი (0,87 %)
* ჩინელები – 4018 კაცი (0,45 %)

## რესურსები ინტერნეტში 
* ამურის ოლქის საინფორმაციო პორტალი
* ამურის ოლქის მთავრობა 

## სქოლიო
კატეგორია:რუსეთის ფედერაციის ოლქები
პანტა (მრავალმნიშვნელოვანი)

**პანტა** შეიძლება აღნიშნავდეს:

*პანტა - მსხლის ველური სახეობები
*პანტა - სოფელი გულრიფშის მუნიციპალიტეტში
პაპანწყვილი

**პაპანწყვილი** — კარსტული ტბა საქართველოში, ხობის მუნიციპალიტეტში. მდებარეობს ურთის სერის სამხრეთ-დასავლეთ კალთაზე, სოფელ ხეთის ტერიტორიაზე. სარკის ფართობი 0,0062 კმ², საშუალო სიღრმე 4,2 მ, მაქსიმალური სიღრმე 7 მ, წყლის მოცულობა 26400 მ³. საზრდოობს წვიმისა და მიწისქვეშა წყლით. გამდინარეა. წყალი მომწვანოა და გამჭვირვალე. ზაფხულობით ტბაში წარმოიქმნება პირდაპირი ტემპერატურის სტრატიფიკაცია. ეკვრის წიწვოვანი ხეები და ფიჭვნარი.

ტბის სახელწოდება უკავშირდება ლეგენდას, რომლის თანახმად, მრევლი მღვდელს ეხმარებოდა მოსავლის აღებაში, იგი მათ გამასპინძლებია ძაღლის ხორცით. მის ცოლს ჭამის წინ ფანდურზე დაუმღერია მეგრულად: „ხორცი თეში ვაჭკომათი, დუდ დო ბორკი ვაძირათ“, ესე იგი ხორცი ისე არ ჭამოთ, რომ თავ-ფეხი არ ნახოთო. მუშების წასვლის შემდეგ სახლი ამ ცოდვის გამო მღვდლიანად ჩაძირულა და იმ ადგილზე გაჩენილა ტბა.

## სქოლიო
კატეგორია:სამეგრელო-ზემო სვანეთის მხარის ტბები
პაპაჯვარი

**პაპაჯვარი**, *პაპა-ჯვარი* — ხის ჯვარი, რომელსაც მორწმუნე გლეხები ასობდნენ ეზოში ან ყანაში ეზო-მამულის ავი თვალისაგან დასაცავად.

## ლიტერატურაში
## ლიტერატურა
## სქოლიო
კატეგორია:ქართული ხალხური წეს-ჩვეულებები
კატეგორია:ყანა
კატეგორია:ჯვარი
კატეგორია:მიწათმოქმედება საქართველოში
პაპირუსი

**პაპირუსი**, **პაპირი** () — მრავალწლოვანი მცენარე ისლისებრთა ოჯახისა. 5 მ-მდე სიმაღლის სამწახნაგოვანი ღერო და ვიწრო, გრძელი ფესვთანური ფოთლები აქვს. ქოლგისებრ ყვავილედში თავმოყრილია 6-16-ყვავილიანი თავტუნები. 

იზრდება ტროპიკულ აფრიკაში, მდინარეებისა და ტბების ნაპირებზე. ქმნის შალდამებს. ძველად კულტივირებული იყო ეგვიპტეში, პალესტინასა და სამხრეთ ევროპის ზოგიერთ ქვეყანაში. 

პაპირის ღეროს ხმარობდნენ საწერი მასალის — პაპირუსის დასამზადებლად, საჭმელად, ამზადებდნენ ტანსაცმელს, ფეხსაცმელს, ჭილოფებს. დეკორატიულ მცენარედ აშენებენ ბაღებში, პარკებსა და ორანჟერეებში.

## ლიტერატურა 
კატეგორია:ისლისებრნი
კატეგორია:სართავი კულტურები
არხანგელსკის ოლქი

**არხანგელსკის ოლქი** — ოლქი რუსეთის ევროპული ნაწილის ჩრდილოეთით, მის შემადგენლობაშია ნენთა ავტონომიური ოკრუგი.

შეიქმნა 1937 წლის 23 სექტემბერს რსფსრ-ის ჩრდილოეთი ოლქის გაყოფის შემდეგ.
შედის ჩრდილო-დასავლეთის ფედერალური ოკრუგის შემადგენლობაში. ფართობი 587 400 კმ2.
მოსახლეობა 1262 ათასი კაცი (2009), სიმჭიდროვე - 2,1, , ქალაქის მოსახლეობის წილი - 73,4 %. 

ადმინისტრაციული ცენტრი — ქალაქი არხანგელსკი. 

## მოსახლეობა 
2002 წლის აღწერის მიხედვით ოლქში ცხოვრობს 1 294 993 კაცი 	(აქაც და შემდეგაც ნენთა ავტონომიური ოკრუგის გარეშე). მათ შორის:

* რუსები – 1 258 938 კაცი (95,21 %)
* უკრაინელები – 26 529 კაცი (2,05 %)
* ბელარუსები – 9986 კაცი (0,77 %)
* თათრები – 3072 კაცი (0,24 %)
* აზერბაიჯანელები - 2965 კაცი (0,23 %)
* ჩუვაშები - 1786 კაცი (0,14 %) 
* გერმანელები - 1546 კაცი (0,12 %)
* მოლდოველები - 1280 კაცი (0,1 %)
* სომხები - 1133 კაცი (0,09 %)

## ისტორია 
ვიკინგების დროს ტერიტორია ცნობილი იყო ბიარმიის სახელით. XII საუკუნიდან ნოვგოროდის შემადგენლობაშია. XVIII საუკუნის დასაწყისიდან 1920-იანი წლების ბოლომდე არხანგელსკის გუბერნიის შემადგენლობაშია. 1929 წლის 14 იანვარს გაუქმდა არხანგელსკის, ვოლოგდისა და ჩრდილოეთის დვინის გუბერნიები და ჩამოყალიბდა ჩრდილოეთის მხარე. 15 ივლისს კი მხარის ტერიტორიაზე ჩამოყალიბდა ნენთა ეროვნული ოკრუგი (ამჟამად ნენთა ავტონომიური ოკრუგი). 

## რესურსები ინტერნეტში 
* არხანგელსკის ოლქის საინფორმაციო პორტალი 
* არხანგელსკის ოლქის ადმინისტრაცია 

## სქოლიო
კატეგორია:რუსეთის ფედერაციის ოლქები
პარაკლისი

**პარაკლისი**  (ბერძნ. paraklesis  - თხოვნა, ვედრება) — საეკლესიო მღვდელთმსახურება, სავედრებელი ან სამადლობელო ლოცვა, სრულდება მრევლისათვის.  პარაკლისის მთავარ ნაწილს წარმოადგენს ტროპარი, ძლისპირები თავიანთი ტროპარებით, სახარება, კვერექსები და განტევება. არსებობს სხვადასხვა პარაკლისი:  ახალი წლის, მოგზაურთათვის, სწავლის წინ, გვალვის დროს, ავადმყოფობისათვის და ა. შ. შეიძლება შესრულდეს დაუჯდომელთან და მცირე აიაზმასთან (წყალკურთხევასთან) ერთად.

## ლიტერატურა
კატეგორია:ქრისტიანული ლოცვები
სამარა (რუსეთი)

**სამარა** () — ქალაქი რუსეთში მდინარე ვოლგის მარცხენა სანაპიროზე, სამარის ოლქის ადმინისტრაციული ცენტრი.

საბჭოთა პერიოდში 1935 წლის 27 იანვრიდან 1991 წლის 25 იანვრამდე ეწოდებოდა *კუიბიშევი*, საბჭოთა სახელმწიფო და პარტიული მოღვაწის ვალერიან კუიბიშევის პატივსაცემად.

მოსახლეობა 1,165 მლნ. ადამიანი (2011 წლის 1 აპრილის მონაცემების თანახმად), მუნიციპალური წარმონაქმნის საზღვრებში (მე-6 ადგილი რუსეთის ფედერაციაში - მოსკოვის, სანქტ-პეტერბურგის, ნოვოსიბირსკის, ეკატერინბურგის და ნიჟნი-ნოვგოროდის შემდეგ).

## რესურსები ინტერნეტში 
* Администрация городского округа Самара 
* Дума городского округа Самара 
* Управление организации дорожного движения 

## სქოლიო 
კატეგორია:სამარის ოლქის ქალაქები
კატეგორია:რუსეთის ოლქების დედაქალაქები
პარაკლიტონი

**პარაკლიტონი** — 8 ხმაზე გაწყობილი სადა დღეების (ორშაბათი-შაბათი) საგალობელთა კრებული. ეს საგალობლები ბერძნულიდან ქართულად X საუკუნეში უნდა იყოს თარგმნილი, XI საუკუნის დასაწყისში კი ჩამოყალიბდა პარაკლიტონის კრებულებიც. ცნობილია პარაკლიტონის 2 ძველი რედაქცია: იერუსალიმის ჯვრის მონასტრის მაშენებლის გიორგი-პროხორესი (ხელნაწერთა ინსტიტუტი, Ier-48) და გიორგი მთაწმიდლისა (ხელნაწერთა ინსტიტუტი, A-93), რომელიც უთარგმნია ვრცელი რედაქცია. ქართულ სინამდვილეში, ბერძნულის მსგავსად, კვირეულის საგალობლები ორ წიგნად იყო გაყოფილი. მაგრამ, ბერძნულისაგან განსხვავებით, პირველ წიგნში მოთავსებული იყო 4 ძირითადი (ავთენტური) Xმის მასალა, მეორეში კი — დამხმარე (პლაგალური) ხმებისა. ორივე წიგნი გაერთიანებული იყო და მას ერთი სახელი — პარაკლიტონი ერქვა. სინური წარმომავლობის ქართულ ხელნაწერთა ანდერძებში ამ ტიპის საგალობელთა კრებული ოქტოიხოსის სახელითაა მოხსენიებული (ხელნაწერთა ინსტიტუტი, sin-3 - XI საუკუნე).

XVIII საუკუნეში ანტონ I კათალიკოსმა   გიორგი მთაწმიდისეული პარაკლიტონი შეასწორა იმდროინდელი ბერძნულ-სლავურ პარაკლიტონთა მიხედვით და მისი ახალი, მესამე რედაქცია შექმნა.

## ლიტერატურა
**კეკელიძე კ.,* ქართული ლიტერატურის ისტორია, ტ. 1, თბ., 1960;
**მისივე,* Литургические памятники в отчественных книгохранилищах и их научное значение, Тфл., 1908;
**მისივე,* Иерусалимский Кановарь VII века, Тфл., 1912;

კატეგორია:საგალობლები
კატეგორია:ქრისტიანული ლიტერატურა
ნარიან-მარი

**ნარიან-მარი** (ნენ. Няръяна мар — წითელი ქალაქი) — ქალაქი 1935 წლიდან; ნენთა ავტონომიური ოკრუგის ადმინისტრაციული ცენტრი; რუსეთი.

მდებარეობს პოლარული წრის იქით.

მოსახლეობა — 19,3 ათ. ად. (2008).

ქალაქი მდინარე პეჩორას ქვემოთში მდებარეობს, ბარენცის ზღვიდან 100 კილომეტრში. 

მოსკოვიდან ნარიან-მარამდე მანძილი 1500 კმ-ია, არხანგელსკიდან ნარიან-მარამდე 660 კმ.

უახლოესი სარკინიგზო სადგური — უსინსკი, მდებარეობს 376 კმ. ზამთრის გზაზე.

## ეკონომიკა 
* საზღვაო პორტი და სამდინარო მისადგომი
* საკვები მრეწველობის საწარმოები
* სატყეო ქარხანა
* საბურღი კომპანია „ევრაზია“
* ნავთობკომპანია შპს „ნარიანმარნეფტოგაზი“
* სეისმოსადაზვერვო ექსპედიცია
* „КПЗ“ მაღაზიათა ქსელი
* „Хороший“ მაღაზიათა ქსელი
* აეროპორტი ნარიან-მარი

გაზსადენი ვასილკოვოს საბადოდან, საბოლოო პუნქტი ნარიან-მარი.

## ღირსშესანიშნაობანი 
* მხარეთმცოდნეობის მუზეუმი
* საოლქო ფოსტამტის შენობა
* პუსტოზიორსკის 500 წლისადმი მიძღვნილი ძეგლი
* პუსტოზიორსკი

## კლიმატი 
ჰავა სუბტროპიკულია, ზომიერად კონტინენტური. ქალაქი მუდმივი გამყინვარების ზონაში მდებარეობს, დეკემბერ-იანვარში პოლარული ღამეებია. ზამთარი პოლარული განედების კვალობაზე საკმაოდ რბილია ბარენცის ზღვის გამო, მაგრამ, გაზაფხული და შემოდგომა ხანგრძლივია და ცივი, ხოლო ზაფხული გრილია. დღე-ღამური ტემპერატურა ნულს მხოლოდ მაისში სცილდება და ოქტომბრის პირველ რიცხვებამდე ასე რჩება.

## დაძმობილებული ქალაქები 
*  კაუტოკეინო
*  უხტა
*  მარიუპოლი

## რესურსები ინტერნეტში 
* ნარიან-მარის ადმინისტრაციის საიტი
* Ненецкая телерадиовещательная компания 
* 83 регион — Сайт, посвященный г. Нарьян-Мар и НАО 
* НА КРАЮ ЗЕМЛИ — Сайт, посвященный общению жителей г. Нарьян-Мар и его гостей 
* НАО.net.ru — Неофициальный сайт Ненецкого автономного округа 

კატეგორია:ნენთა ავტონომიური ოკრუგის ქალაქები
ამინ ჟმაიელი

**ამინ ჟმაიელი** (; დ. 22 იანვარი, 1942, ბიკფაია, მთიანი ლიბანი) — ლიბანის სახელმწიფო მოღვაწე, ლიბანის პრეზიდენტი 1982-1988 წწ. პოსტი დაიკავა ახლადარჩეული პრეზიდენტის ინაუგურაციამდე მოკლული თავისი ძმის ბაშირ ჟმაიელის დაღუპვის შემდეგ. მამა პიერ ჟმაიელი არის “ქათაიბის“ პარტიის დამაარსებელი და უცვლელი ხელმძღვანელი, იურიდიული განათლება მიიღო ბეირუთის წმინდა იოსების ფრანგულ უნივერსიტეტში. 1961 წელს შევიდა „ქათაიბში“ და მალე დაწინაურდა მის ხელმძღვანელ ორგანოებში. 1970 წლიდან პარლამენტის დეპუტატია. 

## ლიტერატურა
## რესურსები ინტერნეტში
* ამინ ჟმაიელი

## სქოლიო
კატეგორია:ლიბანის პრეზიდენტები
კატეგორია:ლიბანელი პოლიტიკოსები
კატეგორია:დაბადებული 1942
კატეგორია:დაბადებული 22 იანვარი
კატეგორია:ჟმაიელის ოჯახი
კატეგორია:ცოცხალი ადამიანები
ასტრახანის ოლქი

**ასტრახანის ოლქი** — ოლქი რუსეთში, მდებარეობს კასპიისპირა დაბლობზე, სამხრეთის ფედერალურ ოკრუგში, იქ, სადაც მდინარე ვოლგა უერთდება კასპიის ზღვას. ოლქის ტერიტორიის უდიდესი ნაწილი ნახევრადუდაბნოა. 

* ადმინისტრაციული ცენტრი — ქალაქი ასტრახანი.
* ფართობი — 44,100 კმ2.
* მოსახლეობა — 1 005 241 კაცი (2009), სიმჭიდროევე — 22,8 ადამიანი/კმ2 

## მოსახლეობა 
2008 წლის 1 იანვრის მონაცემების მიხედვით ოლქში ცხოვრობს 1 009 ათ. კაცი.
* რუსები — 	700,6 (70,0 %)
* ყაზახები — 142,6 (14,3 %)
* თათრები — 70,6 (7,0 %) 
* უკრაინელები — 12,6 (1,2 %)
* ჩეჩნები — 	10,0 (1 %)

## რესურსები ინტერნეტში 
* ასტრახანის ოლქის ადმინისტრაცია 

## სქოლიო
კატეგორია:რუსეთის ფედერაციის ოლქები
Internal Exile

***Internal Exile*** — მუსიკოს და ვოკალისტ  ფიშის მეორე სოლო-ალბომი, გამოცემული 1991 წელს. იგი, როგორც მუსიკოსის ბევრი ნამუშევარი, დაიწერა მისი წარსულის, მისი პირადი პრობლემებისა და ლეიბლთან EMI პრობლემების გავლენით.

მუსიკალურად ალბომი კარგად გადმოსცემს, რომ ფიში ცდილობდა ექსპერიმენტების ჩატარებას იმ ჟანრებთან, რომლებიც უფრო მეტად აინტერესებდა - კელტურ მუსიკასთან და ტრადიციურ, ხალხურ მოტივებთან.

ალბომი ეძღვნება ფიშის ქალიშვილ ტარას.

1998 წელს გამოიცა ალბომის რემასტერი.

## სიმღერების სია
# Shadowplay – 06:23 (დიკი/სიმონდსი)
# Credo – 06:40 (დიკი/სიმონდსი/ბოულტი/აშერი)
# Just Good Friends (Close) - 06:00 (დიკი/სიმონდსი/ბოულტი/აშერი)
# Favourite Stranger - 05:58 (დიკი/აშერი)
# Lucky - 04:50 (დიკი/სიმონდსი/ბოულტი)
# Dear Friend - 04:08 (დიკი/სიმონდსი/ბოულტი)
# Tongues – 06:22 (დიკი/სიმონდსი/ბოულტი/ბოულტი)
# Internal Exile – 04:45 (დიკი/სიმონდსი/ბოულტი)
# Something In The Air – 05:08 (კინი) (დამატებითი სიმღერა)

### რემასტერზე დამატებული სიმღერები 

Poet's Moon - 04:26 (დიკი/სიმონდსი/ბოულტი/აშერი)
Something In The Air – 05:08 (კინი)
Carnival Man - 06:25 (დიკი/სიმონდსი/ბოულტი/აშერი/პეტონი/მაკკენა)

## სინგლები 
# Internal Exile (გამოიცა 1991 წლის 9 სექტემბერს)
# Credo (გამოიცა 1991 2 დეკემბერს)
# Something in the Air (გამოიცა 1992 წლის 22 ივნისს)

## სქოლიო 
კატეგორია:ფიშის ალბომები
კატეგორია:1991 წლის ალბომები
კატეგორია:Polydor Records-ის ალბომები
ბელგოროდის ოლქი

**ბელგოროდის ოლქი** — ოლქი რუსეთში, მდებარეობს ცენტრალურ რუსეთში, 500-700 კილომეტრით სამხრეთით მოსკოვიდან, უკრაინის საზღვარზე, ცენტრალურ ფედერალურ ოკრუგში. ოლქს ესაზღვრება რუსეთის კურსკისა და ვორონეჟის ოლქები. საზღვრების სრული სიგრძეა 1150 კილომეტრი, ხოლო უკრაინასთან მისი საზღვრის სიგრძე შეადგენს 540 კმ-ს. 

* ფართობი — 27 100 კმ2.
* მოსახლეობა — 1 482 025 კაცი (2025), სიმჭიდროევე — 56,3 ადამიანი/კმ2. 
* ადმინისტრაციული ცენტრი — ქალაქი ბელგოროდი. 
 
## მოსახლეობა 
2009 წლის აღწერის მიხედვით ოლქში ცხოვრობდა 1 524 618 კაცი.
* რუსები — 1 404 000 კაცი
* უკრაინელები — 57 800 კაცი 
* სომხები — 7 800 კაცი 
* ბელარუსები — 4 900 კაცი

## რესურსები ინტერნეტში 
* ბელგოროდის საოლქო დუმა

## სქოლიო
კატეგორია:რუსეთის ფედერაციის ოლქები
ბრიანსკის ოლქი

**ბრიანსკის ოლქი** — ოლქი რუსეთში, მდებარეობს ცენტრალურ რუსეთში, სამხრეთ-დასავლეთით მოსკოვიდან, უკრაინისა და ბელარუსის საზღვარზე.

## გეოგრაფია 
ბრიანსკის ოლქი მდებარეობს აღმოსავლეთ ევროპის დაბლობის დასავლეთ ნაწილში. ოლქს ესაზღვრება ბელარუსი, უკრაინა და რუსეთის ორიოლის, კალუგის, სმოლენსკისა და კურსკის ოლქები. 

* ფართობი — 34 900 კმ2.
* მოსახლეობა — 1 132 795 კაცი (2025), სიმჭიდროევე — 37,2 ადამიანი/კმ2. 
* ადმინისტრაციული ცენტრი — ქალაქი ბრიანსკი.

## მოსახლეობა 
2009 წლის მონაცემების მიხედვით ოლქში ცხოვრობდა 1 299 664 კაცი.
* რუსები — 1 404 000 კაცი
* უკრაინელები — 20 000 კაცი 
* ბელარუსები — 7 700 კაცი 
* სომხები — 3 600 კაცი

## რესურსები ინტერნეტში 
* ბრიანსკის ოლქის ადმინისტრაცია
* ბრიანსკის საოლქო დუმა 

## სქოლიო
კატეგორია:რუსეთის ფედერაციის ოლქები
შავი პენი

**შავი პენი** () — მსოფლიოში პირველი საფოსტო მარკა, რომელიც  გამოსცა გაერთიანებულმა სამეფომ, 1840 წლის 1 მაისს. მარკის შავ-თეთრ ნახატზე გამოსახულია დედოფალი ვიქტორია, მისი ღირებულება იყო 1 პენი. სწორედ შავი ნახატისა და ერთი პენის ღირებულების გამო ეწოდა ამ ლეგენდარულ მარკას „შავი პენის“ სახელი. მარკა მიმოქცევაში გამოვიდა არაოფიცილაურად 2 მაისს, ლონდონში, ხოლო 6 მაისიდან ცირკულირებდა დიდი ბრიტანეთის გაერთიანებულ სამეფოსა და ირლანდიის ტერიტორიაზე. მარკის გამოშვებიდან რამდენიმე დღეში გამოვიდა მეორე მარკაც – „ლურჯი პენი“ () ლურჯ ფერში შესრულებული დედოფალ ვიქტორიას პორტრეტით და 2 პენსის ღირებულებით. 

ბოლოს მსოფლიოს პირველი მარკები 2009 წელის  6 მარტს სოტბის აუქციონზე გამოიტანეს. **შავი პენის** სუფთა ეგზემპლარი 20, 625 გირვანქა სტერლინგად, ხოლო ლურჯი პენის წყვილი მარკა — 54, 050 გირვანაქა სტერლინგად გაიყიდა

## ლიტერატურა
* Holyoake, Alan. ''The World's First Postage Stamp*. London: Royal Philatelic Society, London, 2013 ISBN 978-0-900631-73-3, 159p.
* Jackson, Mike. *May Dates: A survey of Penny Blacks, Twopenny Blues, Mulreadys and caricatures used during May 1840*. Melton Mowbray, Leicestershire: Mike Jackson Publications, c1999. ISBN 0-952827-41-7.
* Litchfield, Percy C. *Guide Lines To The Penny Black: a detailed description of each one of the 2880 stamps and the plates from which it was printed*. London: R. Lowe, 1979.
* Muir, Douglas N. *Postal Reform and the Penny Black: A New Appreciation''. London: National Postal Museum, 1990 ISBN 0-951594-80-X

## რესურსები ინტერნეტში 
* The 1840 Penny Black — American National Postal Museum
* These stamps are the legends of the hobby  Linns.com *Refresher Courses*

## სქოლიო 
კატეგორია:ლეგენდარული მარკები
კატეგორია:მარკა 1840
კატეგორია:დიდი ბრიტანეთის მარკები
პარეიაზავრები

**პარეიაზავრები**  () — ამომწყდარი ბალახისმჭამელი ქვეწარმავლების ქვერიგი. მათი სხეულის სიგრძე 3 მ აღწევდა. ზოგიერთს ზურგზე ჰქონდათ ძვლოვანი ფირფიტების ჯავშანი, რომელიც განსაკუთრებით კარგად იყო განვითარებული მხრის სარტყლისა და გავის მიდამოში. კიდურები მასიური და თითქმის ვერტიკალურად მიმართული იყო, რის გამოც პარეიაზავრების ტანი, ქვეწარმავლების უმეტესობისაგან განსხვავებით, საკმაოდ მაღლა ჰქონდათ ხმელეთიდან აწეული. ქალა მოკლე, მაღალი, განიერი ყვრიმალებით და ზემოდან უხეშ სკულპტირებული. ყბებზე მომრგვალო, მსხვილი და კიდედაკბილულ-გვირგვინიანი ერთგვაროვანი კბილები იყო განლაგებული. ჰქონდათ სასის კბილებიც, რომლებიც ორივე მხარეზე სამ რიგად იყო გაწყობილი. ცნობილია სამხრეთ აფრიკისა და ყოფილი სსრკ ევროპის ნაწილის გვიანპერმული ნალექებიდან.

## ლიტერატურა
კატეგორია:გადაშენებული ქვეწარმავლები
იერუსალიმის ღვთისმშობლის ხატი

thumb|იერუსალიმის ღვთისმშობლის ხატი
**იერუსალიმის ღვთისმშობლის ხატი** გადმოცემით ქრისტეს ამაღლებიდან თხუთმეტი წლის შემდეგ გეთსემანიაში შეუქმნია. 463 წელს ხატი კონსტანტინეპოლში გადაიტანეს. ხატი დაბრძანებული იყო პიგიის ღვთისმშობლის ტაძარში, ხოლო შემდეგ ვლაქერნის ღვთისმშობლის ტაძარში. 988 წელს იერუსალიმის ღვთისმშობლის ხატი რუსეთში – კორსონში (ხერსონში) გადააბრძანეს და ახალ ნათელღებულ მოციქულთანასწორ კიევის მთავარს – ვლადიმირს უბოძეს. 

როდესაც ნოვგოროდელებმა ქრისტიანობა მიიღეს, ვლადიმირმა მათ ხატი საჩუქრად გადასცა. 1571 წელს ივანე მრისხანემ ქალაქი დაარბია და სიწმინდე მოსკოვის მიძინების ტაძარში გადააბრძანა. 1812 წელს ნაპოლეონის მიერ მოსკოვის აღების შემდეგ იერუსალიმის ღვთისმშობლის ხატი უგზო-უკვლოდ დაიკარგა. სანაცვლოდ მოსკოვის ღვთისმშობლის მიძინების ტაძარში ხატის ზუსტი ასლია დასვენებული.იერუსალიმის ხატის გარშემო გამოსახულნი არიან წმინდა მოციქულები: პეტრე, პავლე, იოანე, კულა, სვიმონი, ფილიპე, მათე, მარკოზი, იაკობი, თომა, ბართლომე, წმინდა მოწამენი: პროკოფი, გიორგი და მერკური.

## რესურსები ინტერნეტში
*იერუსალიმის ღვთისმშობლის ხატი // orthodoxy.ge

კატეგორია:ღვთისმშობლის ხატები
ღორის გრიპის პანდემია (2009)

350px|thumb|
**ღორის გრიპის ეპიდემია 2009** დაიწყო მექსიკის სამ რეგიონში ერთდროულად, სეზონური გრიპის კლინიკური ნიშნების გამოვლენით, რომელიც სწრაფად გავრცელდა ადამინთა შორის. 24 აპრილს დადასტურდა, რომ ახალი მწვავე ვირუსული ინფექციის გამომწვევია გრიპის A ტიპის H1N1 შტამი. ღორის გრიპის ინფექციის პირველი ლოკალური აფეთქება გამოვლინდა მარტის თვეში. მალე დაავადების შემთხვევები დაფიქსირდა მექსიკის მრავალ რეგიონში და აშშ-ში.
28 აპრილისათვის ვირუსული ინფექციის შემთხვევები აღიწერა ესპანეთში, დიდი ბრიტანეთში, ახალ ზელნდიაში და ისრაელში და სავარაუდოდ ინფიცირებულთა რიცხვმა 4000-ს მიაღწია. ჯანდაცვის მსოფლიო ორგანიზაციამ მდგომარეობა შეაფასა, როგორც პანდემის „მე-5 ფაზა“.

## სქოლიო
კატეგორია:ეპიდემიები
ლიდია რუსლანოვა

**ლიდია რუსლანოვა** (რუს.: Лидия Андреевна Русланова; დ. 27 ოქტომბერი, 1900, სარატოვის გუბერნია — გ. 21 სექტემბერი, 1973, მოსკოვი) — რუსული ფოლკლორული სიმღერების ერთ-ერთი უდიდესი და მსმენელთათვის ყველაზე საყვარელი შემსრულებელი..

## ადრეული ცხოვრება 
რუსლანოვა დაიბადა სოფ. ჩერნავკაში, სარატოვთან, გლეხის ოჯახში. მისი ნათლობის სახელი იყო პრასკოვია ლეიკინა (რუს.: Прасковья Лейкина). მშობლები 5 წლის ასაკში დაეღუპა, რის გამოც თითქმის მთელი ბავშვობა ბავშვთა სახლში გაატარა. სიმღერა დაიწყო ადგილობრივ საეკლესიო ბავშვთა გუნდში, რის შემდეგაც მალე სოლოისტი გახდა.

უკვე მოზრდილი ბიძამისმა თავისთან წაიყვანა ავეჯის ფაბრიკაში სამუშაოდ, სადაც ის მუშაობისას მღეროდა. ფაბრიკის ერთ-ერთმა მეპატრონემ ყური მოკრა მის სიმღერას და მას სარატოვის კონსერვატორიაში სწავლა ურჩია. ლიდიასთვის აკადემიური სწავლა უინტერესო აღმოჩნდა. პირველი მსოფლიო ომის პერიოდში ის ლაზარეთის მატარებელში მუშაობდა. აქ შეხვდა ის ვიტალი სტეპანოვს, რომლისგანაც 1917 წლის მაისში შვილი ეყოლა. მისი მოუწესრიგებელი ცხოვრების სტილის გამო სტეპანოვმა იგი მიატოვა ერთ წელიწადში. ლიდია შემდეგ სხვა მამაკაცს მისთხოვდა, რომლისგანაც გვარი რუსლანოვა მიიღო.

## კარიერა 
## ხსოვნა 
thumb|ლიდია რუსლანოვას პატივსაცემად გამოშვებული საფოსტო მარკა|225px

## რესურსები 
## სქოლიო 
კატეგორია:დაბადებული 27 ოქტომბერი
კატეგორია:დაბადებული 1900
კატეგორია:გარდაცვლილი 21 სექტემბერი
კატეგორია:გარდაცვლილი 1973
კატეგორია:XX საუკუნის რუსი მომღერლები
კატეგორია:საბჭოთა მომღერლები
კატეგორია:რსფსრ-ის დამსახურებული არტისტები
კატეგორია:1941–1945 წლების დიდ სამამულო ომში გამარჯვების 20 წლის მედლით დაჯილდოებულები
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კატეგორია:1941-1945 წლების დიდ სამამულო ომში გერმანიაზე გამარჯვებისათვის მედლით დაჯილდოებულები
კატეგორია:წითელი ვარსკვლავის ორდენის კავალრები
კატეგორია:ნოვოდევიჩიეს სასაფლაოზე დაკრძალულები
კატეგორია:მოსკოვში გარდაცვლილები
ნავთობი

thumb|250px|ნავთობის ჭაბურღილები ლოს–ანჯელესში (1896)
**ნავთობი** — აალებადი სითხე, რომელიც შედგება სხვადასხვა მოლეკულური მასის ნახშირწყალბადებისა და სხვა ორგანული ნივთიერებებისაგან. ის ძირითადად არის მუქი ყავისფერი ან შავი, ხანდახან კი მომწვანო ან მოყვითალო ფერის. აქვს სპეციფიკური სუნი. გავრცელებულია დედამიწის დანალექ ფენაში და წარმოადგენს ერთ-ერთ უმნიშვნელოვანეს სასარგებლო წიაღისეულს. იგი მოიპოვება მხოლოდ და მხოლოდ ფსკერზე.

## ქვეყნები მოხმარების მიხედვით 
აშშ-ს ენერგო ინფორმაციის ადმინისტრაციის მიხედვით 2011 წელს მსოფლიო დღეში დაახლოებით 87.421 მილიონ ბარელ ნავთობს მოიხმარდა. 
მინი|center|550px|ქვეყნები ნავთობის მოხმარების მიხედვით, მუქი ფერი აღნიშნავს მეტ მოხმარებას.

## სქოლიო 
*
კატეგორია:ზეთები
კატეგორია:საწვავი
სარატოვი

**სარატოვი** () — ქალაქი რუსეთის ევროპული ნაწილის სამხრეთ-აღმოსავლეთში, სარატოვის ოლქის ადმინისტრაციული ცენტრი. მდებარეობს ვოლგოგრადის წყალსაცავის მარჯვენა სანაპიროზე, დაახლოებით თანაბარი მანძილის დაშორებით ვოლგოგრადიდან და სამარადან. 

სარატოვი დაარსდა 1590 წელს როგორც საგუშაგო კოშკი. 

## რესურსები ინტერნეტში
*სარატოვი 
*SaratovLive - სარატოვის დიდი გვერდი 
*Saratov.Ru
*სარატოვის ძველი ფოტოები 
*სარატოვის კულტურული გიდი

კატეგორია:სარატოვის ოლქის ქალაქები
კატეგორია:რუსეთის ოლქების დედაქალაქები
რუსული მუსიკა

**რუსული მუსიკა** მოიცავს რუსი ხალხის მდიდარ მუსიკალურ მემკვიდრეობას. აქ იგულისხმება რუსი და საბჭოთა კომპოზიტორების შემოქმედება, რუსული ფოლკლორი, რუსული რომანსი, საბჭოთა და პოსტსაბჭოთა პერიოდის პოპულარული მუსიკა. ასევე საგულისხმოა რუსული როკ-მუსიკა და ბარდების შემოქმედება.

## ხალხური მუსიკა 
რუსული ხალხური მუსიკა მომდინარეობს კიევური რუსეთის ტერიტორიაზე მცხოვრები სლავური ტომებისგან. რადგან ეთნიკურად მოსახლეობა სხვადასხვა ეროვნებისგან შედგებოდა, რუსული მუსიკა, სლავურის გარდა, ითავსება სხვა ტიპის მოტივებსაც. ჩვენს დრომდე (XXI საუკუნე) მოაღწიეს წარმართული წარმოშობის მქონე სიმღერებმაც, ისევე როგორც ქრისტიანული ტრადიციებით დაცულმა შემოქმედებამ.

## კლასიკური მუსიკა, ოპერა და ბალეტი 
[thumb|150px|[პეტრე ჩაიკოვსკი]]
[thumb|150px|[მიხეილ გლინკა პირველი რუსი კლასიკოსი კომპოზიტორი]]
რუსული კლასიკური მუსიკა შეადგენს ისეთ დიდ კომპოზიტორებს, როგორებიც არიან პეტრე ჩაიკოვსკი, მიხეილ გლინკა, „მძლავრი ჯგუფი“, სერგეი რახმანინოვი, იგორ სტრავინსკი და სხვა. საბჭოთა კომპოზიტორებს შორის ყველაზე მნიშვნელოვნები არიან: სერგეი პროკოფიევი და დიმიტრი შოსტაკოვიჩი

რუსულ მუსიკაში არის ბევრი მსოფლიოში განთქმული ნაწარმოები, მათ შორის:

* სიმფონიები
* კონცერტები
* ბალეტები: „გედების ტბა“, „მაკნატუნა“, „მძინარე მზეთუნახავი“
* ოპერები: „ბორის გოდუნოვი“, „ევგენი ონეგინი“, „ივან სუსანინი“
* სუიტები: „სურათები გამოფენიდან“, „შეჰერეზადა“

კლასიკური ოპერის მომღერლებიდან გამოირჩევა თეოდორე შალიაპინი.

კატეგორია:რუსული მუსიკა
კეროლ ენ დაფი

**კეროლ ენ დაფი** (ინგლ. Carol Ann Duffy; დ. 23 დეკემბერი, 1955, გლაზგო, შოტლანდია) — 
შოტლანდიელი პოეტი, დრამატურგი, მწერალი და მიმდინარე პოეტი-ლაურეატი. ბრიტანეთის იმპერიის ორდენის ოფიცერი და კომანდორი (1995, 2002).

დაფი დაიბადა გლაზგოში. გაიზარდა სტაფორდშირში. 1977 წელს ლივერპულის უნივერსიტეტი დაამთავრდა ფილოსოფიის განხრით. ამჟამად ცხოვრობს მანჩესტერში და პოეზიას ასწავლის მანჩესტერის მეტროპოლიტენის უნივერსიტეტის წერის ფაკულტეტზე. 2009 წლის 1 მაისს ის ენდრიუ მოშენის შემდეგ გახდა პოეტი-ლაურეატი, ასევე პირველი ქალი და პირველი შოტლანდიელი ამ პოსტზე.

## სქოლიო
კატეგორია:შოტლანდიელი პოეტები
კატეგორია:შოტლანდიელი დრამატურგები
კატეგორია:პოეტი-ლაურეატები
კატეგორია:დაბადებული 1955
კატეგორია:მწერლები ანბანის მიხედვით
კატეგორია:დაბადებული 23 დეკემბერი
კატეგორია:ცოცხალი ადამიანები
სერგეი ობრაზცოვი

**სერგეი ობრაზცოვი** (; დ. 5 ივლისი, 1901, მოსკოვი, რუსეთის იმპერია — გ. 8 მაისი, 1992, მოსკოვი, რუსეთი) — საბჭოთა თეატრალური მოღვაწე, მსახიობი, თოჯინების თეატრის რეჟისორი, სსრკ სახალხო არტისტი (1954). მისი დაარსებულია თოჯინების თეატრი, რომელსაც მოგვიანებით მისი სახელი მიეკუთვნა. მისი ეგზოტიკური თოჯინების კოლექცია უდიდესია რუსეთში და ერთ-ერთი უდიდესია მსოფლიოში.

## რესურსები ინტერნეტში
* 
* ბიოგრაფია
* გვერდი ობრაზცოვის შესახებ  თოჯინების თეატრის საიტზე
* სტატია ბრიტანიკაში
* საფლავი

კატეგორია:დაბადებული 5 ივლისი
კატეგორია:დაბადებული 1901
კატეგორია:გარდაცვლილი 8 მაისი
კატეგორია:გარდაცვლილი 1992
კატეგორია:XX საუკუნის რუსი მამაკაცი მსახიობები
კატეგორია:რუსი რეჟისორები
კატეგორია:საბჭოთა რეჟისორები
კატეგორია:სსრკ-ის სახალხო არტისტები
კატეგორია:რსფსრ-ის სახალხო არტისტები
კატეგორია:რსფსრ-ის დამსახურებული არტისტები
კატეგორია:ლენინური პრემიის ლაურეატები
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კატეგორია:შრომის წითელი დროშის ორდენის კავალრები
კატეგორია:ლენინის ორდენის კავალრები
კატეგორია:სოციალისტური შრომის გმირები
კატეგორია:მსახიობები ანბანის მიხედვით
კატეგორია:მოსკოვში დაბადებულები
კატეგორია:მოსკოვში გარდაცვლილები
ლურჯი პენი

**ლურჯი პენი** — მსოფლიოს მეორე საფოსტო მარკა. იგი გამოიცა შავ პენთან ერთად და მიმოქცევაში გამოვიდა1840 წლის მაისს. მისი ღირებულება იყო 2 პენსი. ლურჯი პენსის მარკები იშვიათობას წარმოადგენს, შავ პენთან შედარებით უფრო ცოტა რაოდენობითაა შემორჩენილი და შესაბამისად უფრო ძვირად  ღირებულია.
ლურჯი პენის 1840 წელს გამოცემული მარკა ბოლოს გამოჩნდა სოთბის აუქციონზე სადაც წყვილი მარკა 54 5050 £ ფასად გაიყიდა. მისი მფლობელი იყო ფილატელისტი დავიდ ბარტონი.

## იხილეთ აგრეთვე
* შავი პენი
* წითელი პენი

## სქოლიო 
კატეგორია:ლეგენდარული მარკები
კატეგორია:მარკა 1840
კატეგორია:დიდი ბრიტანეთის მარკფაილიები
ნოვოსიბირსკის მეტროპოლიტენი

**ნოვოსიბირსკის მეტროპოლიტენი** — ჩქაროსნული ტიპის მიწისქვეშა ტრანსპორტი ნოვოსიბირსკში, მეოთხე მეტროპოლიტენი რუსეთში.

2009 წლის მონაცემებით ნოვოსიბირსკის მეტროპოლიტენი მოიცავს 2 ხაზზე განლაგებულ, 12 სადგურს. პირველად, 5 სადგურისგან შემდგარ რეგიონს ექსპლუატაცია გაეწია 1986 წლის 7 იანვარს. ექსპლუატირებული რეგიონის სიგრძე — 14.3 კმ.-ია. საშუალოდ მგზავრთა ნაკადი თვიურად შეადგენს - 236,7 ათ. ადამიანს (2008 წლის ოქტომბრის მონაცემებით).

## მგზავრობის ღირებულება 
2008 წლის მარტის შუა რიცხვებიდან მგზავრობის ღირებულება 12 რუბლს შეადგენს (იგივე გადასახადია დაწესებული ბარგის გადატანისთვისაც). ერთჯერადი სამგზავრო ჟეტონები მეტროს სალაროებსა და ჟეტონების გასაყიდ აპარატებში იყიდება. ასევე გამოიყენება სისტემა „ნოვოსიბირსკი — ელექტრონული სამგზავრო“, რომელიც ქალაქის ყველა სახეობის ტრანსპორტზე ვრცელდება. (სამარშრუტო ტაქსები?). სისტემის ფარგლებში მოქმედებს: „ერთიანი სატრანსპორტო ბარათი“, „სტუდენტური ბარათი“ და „სოციალური ბარათი“.

მგზავრობის თავდაპირველი ღირებულება 5 კაპიკი იყო.

## მოძრავი შემადგენლობა 
## ხაზები 
## რეგიონთა გახსნის ქრონოლოგია 
## პერსპექტივები 
## ფოტოგალერეა 

ფაილი:Beryozovaya Roshcha Station (Novosibirsk Metro) 1.jpg|
ფაილი:Subtesibirsk.JPG|

## იხილეთ აგრეთვე 
* მეტროპოლიტენების სია

## რესურსები ინტერნეტში
* ოფიციალური საიტი

კატეგორია:რუსეთის მეტროპოლიტენები
მეტროპოლიტენი
პეტ ნიქსონი

[მინი|ოფიციალური პორტრეტი [თეთრი სახლი|თეთრ სახლში]]
**ტელმა კატრინ „პეტ“ რაიან ნიქსონი** (დ. 16 მარტი, 1912 — გ. 22 ივნისი, 1993)  — აშშ–ის 37-ე პრეზიდენტის რიჩარდ ნიქსონის მეუღლე და აშშ-ის პირველი ქალბატონი 1969 წლიდან 1974 წლამდე. ჩვეულებრივ მას მოიხსენიებენ, როგორც პეტ ნიქსონს.

ის დაიბადა ნევადაში და გაიზარდა კალიფორნიაში.

## რესურსები ინტერნეტში
* ბიოგრაფია თეთრი სახლის საიტზე

კატეგორია:აშშ-ის პირველი ქალბატონები
კატეგორია:დაბადებული 16 მარტი
კატეგორია:დაბადებული 1912
კატეგორია:გარდაცვლილი 22 ივნისი
კატეგორია:გარდაცვლილი 1993
კატეგორია:XX საუკუნის ამერიკელი პოლიტიკოსები
ჰანს ციმერი

**ჰანს ფლორიან ციმერი** ( დ. 12 სექტემბერი, 1957) — გერმანელი კომპოზიტორი, ოსკარის მფლობელი ფილმებში მიღწეული წარმატებისთვის. მის მუსიკას უმეტესად ორკესტრი ასრულებს.

## ბიოგრაფია 
ჰანს ციმერი დაიბადა ფრანკფურტში. ბავშვობაშივე დასახლდა ლონდონში. სწავლობდა ჰარტვუდის სკოლაში. კომპოზიტორია ფილმებისა: „გლადიატორი“, „ჰანიბალი“, „უკანასკნელი სამურაი“, „მეფე არტური“, „კარიბის ზღვის მეკობრეები“, „და ვინჩის კოდი“, „შავი ქორის დაცემა“. „ბნელი რაინდი“, „დასაწყისი“, „ვარსკვლავთშორისი“. მისი ყველაზე ცნობილი ნაწარმოებია „Now We Are Free“ „გლადიატორიდან“, რომელიც ლიზა ჯერარდთან ერთად დაწერა.

## ფილმოგრაფია
## ჯილდოები
1995 წელს ჰანს ციმერმა მოიპოვა ოსკარი და ოქროს გლობუსი „მეფე ლომის“ მუსიკისათვის, ხოლო 2001 წელს ოქროს გლობუსი „გლადიატორისათვის“.

## რესურსები ინტერნეტში 
* 

კატეგორია:გერმანელი კომპოზიტორები
კატეგორია:დაბადებული  12 სექტემბერი
კატეგორია:დაბადებული 1957
კატეგორია:ცოცხალი ადამიანები
მზიმთა

**მზიმთა** (, უბიხური ენიდან ნიშნავს *გააფთრებული*, ) — მდინარე რუსეთში კრასნოდარის მხარეში. სიგრძე 89 კმ, აუზის ფართობი 885 კმ². სათავე აქვს კავკასიონის ქედზე. ერთვის შავ ზღვას ქალაქ ადლერთან. შერეული საზრდოობის მდინარეა. წყალდიდობა იცის გაზაფხულ-ზაფხულში, წვიმების დროს — წყალამოვარდნები. საშუალო ხარჯი კრასნაია-პოლიანასთან 33,2 მ³/წმ, მაქსიმალური — 764 მ³/წმ. იყენებენ ხე-ტყის დასაცურებლად. მზიმთაზე აგებულია კრასნაია-პოლიანის ჰესი და წყალსაცავი.

ისტორიული ცნობით აფხაზური ტომები სახლობდნენ უბიხეთამდე და შესაბამისად მდინარე მზიმთა იმთავითვე ცნობილი იყო როგორც აფხაზეთის ისტორიული საზღვარი.

ზოგიერთი მკვლევრის აზრით, „1896 წელს ცარიზმმა შავი ზღვის ოკრუგი შავი ზღვის გუბერნიად გარდაქმნა და მასში სამი ადმინისტრაციული ერთეული - სოჭის, ტუაფსეს და ნოვოროსიისკის ოკრუგები გააერთიანა. გუბერნიის ცენტრად ქ. ნოვოროსიისკი, მის სამხრეთ საზღვრად კი სოხუმის ოკრუგის მიმდებარე მდ. მზიმთა დადგინდა“, თუმცა იმდროინდელი ბეჭდური გამოცემები აღნიშნულ ინფორმაციას არ ადასტურებენ.

1917 წლის 7 დეკემბერს დროებითი მთავრობის დეკრეტით ადმინისტრაციულ საზღვარს ორ სანაპირო ოკრუგს შორის კორექტირება გაუკეთდა ქუთაისის გუბერნიის სასარგებლოდ, რომლის შემადგენლობაში კვლავ შევიდა ქალაქი გაგრა. ორ ოკრუგს შორის ახალი გამიჯვნა ახლა მდინარე მზიმთაზე გადიოდა.

## ლიტერატურა
## სქოლიო
კატეგორია:კრასნოდარის მხარის მდინარეები
ლედი ბირდ ჯონსონი

**კლაუდია ალტა „ლედი ბირდ“ ტეილორ ჯონსონი** (; დ. 22 დეკემბერი, 1912 — გ. 11 ივლისი, 2007) — აშშ-ის 36-ე პრეზიდენტის ლინდონ ჯონსონის მეუღლე, აშშ-ის მეორე ქალბატონი 1961 წლიდან 1963 წლამდე და აშშ-ის პირველი ქალბატონი 1963 წლიდან 1969 წლამდე. მას მეტწილად მოიხსენიებდნენ, როგორც ლედი ბირდ ჯონსონს.

## ლიტერატურა
* Gillette, Michael L. *Lady Bird Johnson: An Oral History* (Oxford University Press; 2012) 400pp

## რესურსები ინტერნეტში
* FBI files on Lady Bird Johnson
* Lady Bird Johnson Wildflower Center
* Lyndon B. Johnson Presidential Library Tribute Site 
* Redwood National Park — Lady Bird Johnson Grove

კატეგორია:აშშ-ის პირველი ქალბატონები
კატეგორია:დაბადებული  22 დეკემბერი
კატეგორია:დაბადებული 1912
კატეგორია:გარდაცვლილი 11 ივლისი
კატეგორია:გარდაცვლილი 2007
ახლო და შუა აღმოსავლეთი

## გეოგრაფიული მდებარეობა და საზღვრები
ტერმინები „ახლო და შუა აღმოსავლეთი“ (, ) მეოცე საუკუნეში კოლონიალისტური სახელმწიფოების დიპლომატთა კაბინეტებში წარმოიშვა. ამ თანამედროვე პოლიტიკური ცნებების იმპერიალისტური კონტექსტი ემთხვევა ანგლიკანურ ზედსართავებს „Near“ და „Middle“, რომლებიც თავიანთ რეალურ მნიშვნელობას მხოლოდ კონტინენტური ევროპის პერსპექტივიდან იძენენ. მიუხედავად ამისა, ისინი უკვე დანარჩენ სამყაროშიც გამოიყენება. ევროპული კოლონიალური სახელმწიფოების დაშლის შემდეგ ეს ტერმინები გაერთიანებული ერების ორგანიზაციამაც გადაიღო და რაც მთავარია, ამის აქცეპტირება თავად რეგიონის მხრიდანაც მოხდა, რომელიც ამას საკუთარ სახელად იყენებს. სახელი წინა აღმოსავლეთი ძირითადად გავრცელდა ისეთ დარგებში, როგორებიცაა გეოგრაფია, ორიენტალისტიკა, ძველი აღმოსავლეთის ისტორია და როგორც საერთო ზედწოდება ისე გამოიყენება ახლო  და შუა აღმოსავლეთის აღსანიშნავად.

რეგიონის გეორაფიული საზღვრების დადგენაზე მართალია ერთგვარი თავშეკავება არსებობდა, თუმცა მაინც იქნა მიღწეული არაფორმალური კონსენსუსი. ამ შეთანხმების თანახმად აქამდე წინა აღმოსავლეთის მთელი რეგიონი გადაჭიმული იყო თურქეთიდან (ჩრდილოეთ საზღვარი) სუდანამდე (სამხრეთის საზღვარი) და ირანიდან (აღმოსავლეთის საზღვარი) მაროკომდე (დასავლეთის საზღვარი).

თუმცა, საბჭოთა კავშირის დაშლამ აუცილებელი გახადა გეოგრაფიული ტერმინების ახლებური განსაზღვრა. ამგვარად, რეგიონის საზღვარმა უფრო ჩრდილოეთით გადაინაცვლა. როგორც ევროპელი მკვლევარები მიიჩნევენ, ყოფილი საბჭოთა კავშირის სამხრეთი ტერიტორიები — სამხრეთ კავკასიასა და ცენტრალურ აზიაში, კულტურულად, ეთნიკურად, ლინგვისტურად და რელიგიურად ისტორიული წინა აღმოსავლეთის ნაწილი იყო. როგორც ცნობილია, ცენტრალური აზიის ამ ქვეყნებიდან ექვსი რესპუბლიკა უმეტესწილად მუსლიმანურია. ტაჯიკეთში სალაპარაკო ენა სპარსული ენის ოჯახს მიეკუთვნება, დანარჩენი ხუთი რესპუბლიკის ენა კი თურქულ ენას ენათესავება. ისტორიული ადგილები, როგორებიცაა სამარყანდი და ბუხარა წინა აღმოსავლეთის ისტორიისათვის ისეთივე მნიშვნელოვანია როგორც ისპაჰანი და დამასკო. ყოფილ საბჭოთა კავშირის რესპუბლიკების დამოუკიდებლობის კვალდაკვალ წინა აღმოსავლეთმა თითქოს იგივე მნიშვნელობა შეიძინა, როგორც მას ეს ოსმალეთის იმპერიის დროს ჰქონდა. 

ჰელმუტ მეიხერის მიხედვით წინა აღმოსავლეთი თავის მხრივ იყოფა ოთხ დიდ სუბზონად, რომლებიც „არც თუ უსამართლოდ“ შესაბამის გეოგრაფიულ კონფლიქტურ ზონას ემთხვევა:

#ცენტრალური აზია
#მაშრიყი, იგივე ახლო აღმოსავლეთი, სადაც ხუთი დიდი, ისრაელ-არაბთა ომები (1948, 1956, 1967, 1973, 1982) მიმდინარეობდა
#სპარსეთის ყურის რეგიონი, სადაც ირან-ერაყის 1980-1988 წლის ომები და მეორე სპარსეთის ყურის ომი გაიმართა 1990-1991 წლებში
#მაღრიბი, ჩრდილო-აფრიკული სუბზონა, რომელიც მოიცავს ალჟირს, მაროკოს, ტუნისსა და ლიბიას.

## ლიტერატურა
*Helmut Mejcher, Der arabische Nahe Osten, Stuttgart, 1994, S. 25-26

კატეგორია:ახლო აღმოსავლეთი
კატეგორია:ჩრდილოეთი აფრიკა
კატეგორია:ცენტრალური აზია
დნეპრი

მინი|295პქ|დნეპრის აუზი
**დნეპრი** (, , , , ) — 
მდინარე ევროპაში, მიედინება რუსეთის, ბელარუსის და უკრაინის ტერიტორიებზე. სიგრძე — 2201 კმ, აუზის ფართობი — 504 ათ. კმ². სათავე აქვს ვალდაის მაღლობზე სოფელ ბოჩაროვოსთან (სმოლენსკის ოლქის სიჩევსკის რაიონი) გავრილოვის ტბასთან ახლოს რუსეთში, ჩაედინება შავი ზღვის დნეპრის ლიმანის ყურეში.

## რესურსები ინტერნეტში 
* მდინარე დნეპრი, ენციკლოპედია ბრიტანიკა
* დინარე დნეპრი, ენციკლოპედია უკრაინა
* მდინარე დნეპრი, 1911 Encyclopædia Britannica
* საიტი დნეპრის შესახებ 
## ლიტერატურა 
კატეგორია:სმოლენსკის ოლქის მდინარეები
კატეგორია:ვიტებსკის ოლქის მდინარეები
კატეგორია:მოგილიოვის ოლქის მდინარეები
კატეგორია:გომელის ოლქის მდინარეები
კატეგორია:ჩერნიჰივის ოლქის მდინარეები
კატეგორია:კიევის ოლქის მდინარეები
კატეგორია:ჩერკასის ოლქის მდინარეები
კატეგორია:კიროვოჰრადის ოლქის მდინარეები
კატეგორია:პოლტავის ოლქის მდინარეები
კატეგორია:დნიპროპეტროვსკის ოლქის მდინარეები
კატეგორია:ზაპორიჟიის ოლქის მდინარეები
კატეგორია:ხერსონის ოლქის მდინარეები
ვიაზმა (მრავალმნიშვნელოვანი)

**ვიაზმა** შეიძლება აღნიშნავდეს:

* ვიაზმა —  ქალაქი რუსეთში
* ვიაზმა —  მდინარე რუსეთში,  დნეპრის შენაკადი
* ვიაზმა —  მდინარე რუსეთში, უვოდის შენაკადი
მალულა

thumb|250px|მალულა
**მალულა** () — ქალაქი სირიაში, მდებარეობს დამასკოდან ჩრდილო-აღმოსავლეთით, ქალამუნის მთებში, რომელიც პირიქითა-ლიბანის მთიანეთს მიეკუთვნება. დამასკოდან დაშორებულია დაახლოებით 56 კილომეტრით. 

მალულას მცხოვრებნი ლაპარაკობენ ქრისტეს ენაზე, არამეულად, კერძოდ ახალ დასავლურ-არამეულ დიალექტზე.
thumb|right|250px|წმ. თეკლას ტაძარი

ქრისტიანული აღმსარებლობის უმრავლესობა მიეკუთვნება ბერძნულ-კათოლიკურ ეკლესიას (მელქიტები). ახლო აღმოსავლეთში ეს ადგილი ცნობილია იმით, რომ აქ 14 სექტემბერს დიდი ზეიმით აღინიშნება ჯვართამაღლება.

მალულაში მდებარეობს ეკლესია, რომელიც გადმოცემის თანახმად მსოფლიოში უძველესი ეკლესიაა. ამავე გადმოცემის თანახმად იგი მაცხოვრის ჯვარცმიდან რამდენიმე წელიწადში უნდა იყოს აშენებული.

ამავე ტერიტორიაზე მდებარეობს წმინდა თეკლას სახელობის ბერძნული მართლმადიდებლური ეკლესია „მარ თეკლა“, რომელიც წმ. თეკლას საფლავისა და გამოქვაბულის გარშემოა აშენებული.

ამ ადგილიდან ცოტა მოშორებით, შემაღლებულ ადგილზე მდებარეობს ძველი ეკლესია, რომელიც მოწამე სერგისა და ბახუსის სახელობისაა. ეკლესიის დღესასწაული 7 ოქტომბერს აღინიშნება.

## რესურსები ინტერნეტში
* მალულა 

კატეგორია:სირიის ქალაქები
პარხალი

**პარხალი** — ქართული მონასტერი თურქეთში. სამონასტრო კომპლექსი მდებარეობს ისტორიულ ტაოში, მდინარე ჭოროხის მარცხენა შენაკადის პარხლისწყლის ხეობაში, ლაზისტანის ანუ პონტოს მთების აღმოსავლეთ კალთაზე. ამჟამად ტაძარში მოქმედებს მეჩეთი.

## ისტორია
პარხალის ეკლესია ააგო დავით III კურაპალატმა (აშენდა 973 წელზე ცოტა ადრე). ამ პერიოდში შატბერდის მონასტერში მოღვაწე იოანე ბერაიმ გადაწერა და პარხალს შესწირა სახარება, რომელიც ლიტერატურაში პარხლის ოთხთავის (ხელნაწერთა ინსტიტუტი, A-1453) სახელითაა ცნობილი. პარხლის მოღვაწეთაგან განსაკუთრებით აღსანიშნავია გაბრიელ პატარაჲ (X-XI სს.), პარხლის ოთხთავისა (ხელნაწერთა ინსტიტუტი, S 4927)  და პარხლის მრავალთავის  (ხელნაწერთა ინსტიტუტი, A—95) გადამწერი. პარხალში გადაიწერა „შუშანიკის წამება“, უძველესი ნუსხა X ს-სა.

## არქიტექტურა
პარხლის მონასტრის ეკლესია გეგმითა და პროპორციებით უახლოვდება ოთხთა ეკლესიას და, მასთან ერთად გვიანდელი ქართული ბაზილიკების მნიშვნელოვან ნიმუშს წარმოადგენს.

ბაზილიკის შუა ნავი მაღალი და მკვეთრად გამოყოფილია. ფასადთა ჩუქურთმები აქ უკვე გარკვეულ როლს თამაშობს. ძეგლს ამკობს სარკმელთა სათაურები, გრეხილით მორთული ჯვრები, ცხოველთა რელიეფური გამოსახულებანი. პარხლის ეკლესიის განსაკუთრებული თავისებურებაა შუა ნავის სიგრძივი კედელი, რომელიც დანაწევრებულია დეკორატიული თაღებითა და შეწყვილებული ლილვებით, დამატებით შემკულია საღებავით შესრულებული გამოსახულებებით — მარაოსებრი სათაურებით სარკმლის ზემოთ, ჯვრებით, დისკოებითა და სხვა. ამავე კედელზეა უამრავი წარწერა, რომელშიც მოხსენიებულნი არიან ის პირნი, ვინც იღვაწა ძეგლის შესამკობად. ოსმალთა მიერ (XVI ს.) დაპყრობის შემდეგ ბაზილიკა მეჩეთად გადააკეთეს.

## გალერეა

სურათი:Bareliefi parxlis eklesiidan (chrdiloetis kedeli).JPG|პარხალი. ბარელიეფი. ჩრდილოეთის კედელი I
სურათი:Bareliefi parxlis eklesiidan (chrdiloetis kedeli) 1.JPG|პარხალი. ბარელიეფი. ჩრდილოეთის კედელი II
ფაილი:Parxali. bareliefi samxretis kedlidan.JPG|ჯვრის ბარელიეფური გამოსახულება სამხრეთის კედლიდან
ფაილი:Parkhali (Bakradze, 1878).jpg|გიორგი ყაზბეგის მიერ შედგენილი ნახაზი
სურათი:Parxali. samxetis kedeli.JPG|პარხალი. სამხრეთის ფასადი

## ლიტერატურა
**საქართველოს სულიერი საგანძური*, წიგნი I, თბილისი, 2005 წ., გვ. 104-105
**თაყაიშვილი ე.,* 1917 წლის არქეოლოგიური ექსპედიცია სამხრეთ საქართველოში, თბილისი, 1960;
**Беридзе В.В.,* Архитектура Тао-Кларджери, Тб., 1981;

კატეგორია:ქართული ეკლესია-მონასტრები ტაო-კლარჯეთში
კატეგორია:თურქეთის მეჩეთები
კატეგორია:X საუკუნის ეკლესიები
Demon Days

***Demon Days*** — ჯგუფ Gorillaz-ის მეორე სტუდიური ალბომი, რომელიც გამოვიდა 2005 წელს. ამ დისკში, ისევე როგორც წინა ალბომზე, გაგრძელდა სხვადასხვა მუსიკალური ცდა. მოწვეულ სტუმრებს შორის არიან: დე ლა სოული, ნენე შერი, მარტინა ტოპლი-ბერდი, რუტს მანუვა, ემ ეფ დუმი, აიკ ტერნერი, ბუტი ბრაუნი, შოუნ რაიდერი, დენის ჰოპერი, ლონდონის გოსპელ-გუნდი და სან ფერნანდეზის ბავშვთა გუნდი.

## სიმღერების სია
#Intro (Gorillaz/დონ ჰარპერი) – 1:03
#Last Living Souls – 3:10
#Kids with Guns (ნენე შერისთან მონაწილეობით) – 3:47
#O Green World – 4:32
#Dirty Harry (ბუტი ბრაუნის და სან ფერნანდეზის ბავშვთა გუნდის მონაწილეობით) (Gorillaz/რომი რობინსონი) – 3:43
#Feel Good Inc. (დე ლა სოულის მონაწილეობით) (Gorillaz/დეივ ჟოლიკუო) – 3:41
#El Mañana – 3:50
#Every Planet We Reach Is Dead – 4:53
#ნოემბერი Has Come (MF Doom-ის მონაწილეობით) (Gorillaz/დენიელ დუმილი) – 2:41
#All Alone (რუტს მანუვას და მარტინა ტოპლი-ბერდის მონაწილეობით) (Gorillaz/როდნი სმითი/საიმონ ტონგი) – 3:30
#White Light – 2:08
#DARE (შოუნ რაიდერის მონაწილეობით) – 4:04
#Fire Coming Out of the Monkey's Head (დენის ჰოპერის მონაწილეობით) – 3:18
#Don't Get Lost in Heaven – 2:00
#Demon Days (ლონდონის საზოგადოებრივი გოსპელ გუნდის მონაწილეობით) – 4:28
;დამატებები
*The Swagga (მხოლოდ სპეციალური გამოცემაში) - 4:57
*We Are Happy Landfill (ჩამოსატვირთი ვერსია, სპეციალური გამოცემა) - 3:39
*68 State (პირველ იაპონურ გამოცემაში) – 4:49
*People (მეორე იაპონურ გამოცემაში) – 3:26
*Hong Kong (საკონცერტო) (მესამე იაპონურ გამოცემაში) - 6:38

## ჩარტები
### ყოველკვირეული ჩარტები
### წლის შემაჯამებელი ჩარტი
## სერტიფიცირებები
## სქოლიო 
კატეგორია:Gorillaz-ის ალბომები
კატეგორია:2005 წლის ალბომები
LeftRightLeftRightLeft

***LeftRightLeftRightLeft*** — ინგლისურ როკ-ჯგუფ Coldplay-ს რიგით მეორე ცოცხლად ჩაწერილი ალბომი, რომელიც გამოიცა 2009 წლის 15 მაისს. იგი უფასოდ ვრცელდებოდა ჯგუფის ტურის კონცერტების მსვლელობისას და მისი ოფიციალური საიტის მეშვეობით. ექვსი დღის მანძილზე ალბომი ჩამოტვირთული იქნა 3.5 მილიონჯერ.

გამოცემასთან დაკავშირებით კრის მარტინმა საკუთარი კომენტარი გააკეთა: მიუხედავად იმისა, რომ ეს ეს საკონცერტო ალბომია, სინამდვილეში ეს ნამდვილი ალბომია, ჩვენი ქრონოლოგიის ნაწილი. გარდა იმისა, რომ ეს საჩუქარია, ეს მუსიკალური ჟესტიც არის. ანუ ამით გვსურს ვაჩვენოთ, როგორია ჩვენი ამჟამინდელი ჟღერადობა.

უფასო ალბომის დანიშნულება იყო ჯგუფის ფანებისადმი მადლიერების ნიშანი. ჯგუფის თქმით, ცოცხლად დაკვრა არის ის, რაც გვიყვარს და ალბომი არის ჩვენი ფანებისადმი მადლიერების ნიშნანი; იმ ხალხისადმი, რომელიც ამას გვაკეთებინებს

## სიმღერების სია
## პერსონალი
* ყველა სიმღერის ავტორები - გაი ბერიმენი, ჯონი ბაკლენდი, უილ ჩემპიონი და კრის მარტინი.
* პროდიუსერები - დენ გრინი და რიკ სიმფსონი.
* თანაშემწე ხმის ჩაწერისას - ტონი სმითი.
* ხმის მიქსი - დენ გრინი და რიკ სიმფსონი (სტუდია The Bakery).
* თანაშემწე ხმის მიქსის დროს - ენდი რაგი.
* მასტერინგი - ბობ ლუდვიგი, სტუდია Gateway.

## რესურსები ინტერნეტში
*ინტერვიუ კრის მარტინთან ალბომის შესახებ 
*ალბომის  უფასო ჩამოტვირთვა

## სქოლიო 
კატეგორია:2009 წლის საკონცერტო ალბომები
კატეგორია:Coldplay-ს საკონცერტო ალბომები
კატეგორია:Capitol Records-ის საკონცერტო ალბომები
კატეგორია:Parlophone-ის საკონცერტო ალბომები
პართული დრაქმა

thumb|არშაკის დროის მონეტები
**პართული დრაქმა**, ძვ. წ. III — ახ. წ. III საუკუნეების პართიის სამეფოში მოჭრილი ვერცხლის მონეტები. შუბლზე გამოსახულია პართიის მეფის დიადემიანი ბიუსტი (ზოგი მათგანი, შესაძლებელია, პორტრეტულიც იყოს); ზურგზე — მარჯვნივ მიმართული, ომფალოსზე ან ტახტზე მჯდომარე დინასტიის დამაარსებლის არშაკის სქემატური გამოსახულება მოზიდული მშვილდისრით. მრავალსტრიქონიანი ბერძნული ზედწერილით გადმოცემულია არშაკის სახელი და ვრცელი ტიტულატურა. 

პართული დრაქმის წონა იცვლებოდა ეპოქების მიხედვით (იყო 4 გ-ზე მეტი და 3 გ-ზე ნაკლები). ძვ. წ. I ს. — ახ. წ. I საუკუნეში. პართული დრაქმა ფართოდ იყო გავრცელებული აღმოსავლეთ საქართველოს ტერიტორიაზე, განსაკუთრებით კი მცხეთასა და მის მიმდებარე რაიონებში.

## ლიტერატურა
**აბრამიშვილი თ.*, საქართველოს სახელმწიფო მუზეუმის პართული მონეტების კატალოგი, თბ., 1974;
**Кошеленко Г. А.*, Некоторые вопросы историис ранней Парфии, «Вестник древней истории», 1968, № 1
** დუნდუა გ.,* ქსე, ტ. 7, გვ. 685, თბ., 1984

კატეგორია:მონეტები
კატეგორია:პართია
ბოვერის თეატრი

მინი|250პქ|ბოვერის თეატრი
**ბოვერის თეატრი** იყო თეატრი ბოვერიში, ნიუ–იორკში. გაიხსნა 1826 წლის 22ოქტომბერს. ყველაზე წარმატებული პერიოდი ჰქონდა 1830–1840–იან წლებში. 1850–იან წლებში თეატრის აუდიენციის ძირითად ნაწილს შეადგენდნენ ირლანდიელი, გერმანელი და ჩინელი იმიგრანტები. თეატრი 5-ჯერ დაიწვა 17 წლის განმავლობაში. 1929 წლის ხანძარმა ბოვერის თეატრი საბოლოოდ გაანადგურა.

კატეგორია:აშშ-ის თეატრები